ນັກສຶກສາ ນິວຊີແລນ 52 ຄົນທີ່ໄດ້ຮັບທຶນການສຶກສາຈາກລັດຖະບານ ໄດ້ເລືອກເອົາຫວຽດນາມ ເປັນຈຸດໝາຍປາຍທາງໃນການເດີນທາງກາຍເປັນພົນລະເມືອງທົ່ວໂລກ.
ທຶນການສຶກສານາຍົກລັດຖະມົນຕີ ມາເຂດອາຊີ (Prime Minister's Scholarships for Asia (PMSA) ຄັ້ງນີ້ໄດ້ຄັດເລືອກເອົານັກສຶກສານິວຊີແລນທີ່ດີທີ່ສຸດ 403 ຄົນ. ໃນນັ້ນ, ມີນັກສຶກສາ 52 ຄົນໄດ້ເລືອກເອົາ ຫວຽດນາມ ເປັນສະຖານທີ່ສຶກສາຂອງຕົນ.
ລະອຽດແມ່ນ, ນັກສຶກສາ 3 ກຸ່ມທີ່ໄດ້ຮັບທຶນການສຶກສາ PMSA ຈະມາຫວຽດນາມ ໃນປີ 2022, ລວມມີ:
ນັກສຶກສາກຸ່ມ 1 ໃນຈໍານວນ 10 ຄົນຈາກມະຫາວິທະຍາໄລ Massey ຈະມາຝຶກງານໃນຂະແໜງອອກແບບແຟຊັ່ນຢູ່ນະຄອນໂຮ່ຈີມິນເປັນເວລາ 8 ອາທິດ.
ກຸ່ມທີ 2 ມີນັກສຶກສາ 12 ຄົນມາຈາກມະຫາວິທະຍາໄລ Waikato ຈະມາຝຶກງານໃນຂະແໜງດຳເນີນທຸລະກິດສາກົນ, ການຄ້າ ແລະ ແລກປ່ຽນວັດທະນະທຳເປັນເວລາ 8 ອາທິດ.
ກຸ່ມທີ 3 ມີນັກສຶກສາ 30 ຄົນມາຈາກມະຫາວິທະຍາໄລ Auckland ຈະມາຝຶກງານຢູ່ນະຄອນໂຮ່ຈີມິນເປັນເວລາ 8 ອາທິດ.
ທຶນການສຶກສາ PMSA ຫວັງວ່າຈະສ້າງບາດກ້າວທີ່ຈຳເປັນເພື່ອປະກອບທັກສະໃຫ້ແກ່ນັກສຶກສາ ເຊິ່ງບັນດາຜູ້ຮັບສະໝັກພະນັກງານໃນທົ່ວໂລກ ລ້ວນແຕ່ຊອກຫາ, ມຸ່ງໄປເຖິງການກາຍເປັນພົນລະເມືອງທົ່ວໂລກ.
ບຸນຄົງ